জিনগতভাবে, শ্বেত সিংহ ও সাধারণ পিঙ্গল বর্ণের দক্ষিণ আফ্রিকান সিংহ ("Panthera leo melanochaita") একই উপপ্রজাতির অন্তর্গত, যা দক্ষিণ আফ্রিকার কিছু বন্যপ্রাণী সংরক্ষণ এবং সারা বিশ্বের বিভিন্ন জুলজিকাল পার্কে পাওয়া যায়। শ্বেত সিংহ অ্যালবিনো হয় না, তবে লিউকিস্টিক হয়ে থাকে। এদের চোখে, পায়ের নিচের নরম প্যাডে এবং ঠোঁটে দৃশ্যমান রঞ্জক পদার্থ রয়েছে (যা সাধারণত হেজেল বা সোনালী, নীলাভ ধূসর, বা সবুজাভ ধূসর রঙের হয়)। নীল চোখবিশিষ্ট শ্বেত সিংহ রয়েছে এবং এদেরকে কৃত্রিম নির্বাচনের দ্বারা তৈরি করা যায়। এদের লিউকিস্টিক বৈশিষ্ট্যের কারণ হচ্ছে টাইরোসিনেজ (TYR) নামক এক ধরনের এনজাইম উৎপন্নকারী জিনের প্রচ্ছন্নতা। এই এনজাইমটি মেলানিন উৎপাদনের জন্য দায়ী। এই জিনের আরো তীব্র মিউটেশনের ফলে অনেক প্রজাতির মধ্যে অ্যালবিনিজম সৃষ্টি হয় এবং কম তীব্র মিউটেশনের ফলে বেশ কয়েকটি স্তন্যপায়ী প্রজাতিতে ফ্যাকাশে রঙের প্রবণতা দেখা যায়। মেলানিন রঞ্জক পদার্থের উৎপাদন কমে যাওয়ায় চুলের গায়ে রঞ্জক পদার্থের পরিমাণ হ্রাস পায়, যা চুলের আগায় পৌছাতে পারে না। চুলের গায়ে যত কম রঞ্জক পদার্থ থাকবে, সিংহটি তত বেশি ফ্যাকাসে হবে। এর ফলে, "শ্বেত" সিংহের গায়ের রঙ সোনালী থেকে প্রায় সাদা হতে পারে। পুরুষ শ্বেত সিংহের কেশর ও লেজের অগ্রভাগের রঙ স্বাভাবিক গাঢ় পিঙ্গল বা কালোর পরিবর্তে ফ্যাকাশে হয়ে থাকে।

বুকিত গাম্বাং সাফারি পার্ক, মালয়েশিয়া
ক্রুগার ও উমফোলজি
কিংডম অব জিয়ন
জিনতত্ত্ব